

**KLAIPĖDOS MIESTO SAVIVALDYBĖS**

**MERAS**

**POTVARKIS**

**DĖL KLAIPĖDOS MIESTO SAVIVALDYBĖS TARYBOS POSĖDŽIO SUŠAUKIMO**

2020 m. balandžio 2 d. Nr. M-23

Klaipėda

Vadovaudamasis Lietuvos Respublikos vietos savivaldos įstatymo 13 straipsnio 4 ir 111 dalimis, 20 straipsnio 2 dalies 1 punktu ir atsižvelgdamas į Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“,

šaukiu 2020 m. balandžio 9–10 d. 9.00 val. 12-ąjį Klaipėdos miesto savivaldybės tarybos posėdį. Posėdis vyks nuotoliniu būdu realiuoju laiku elektroninių ryšių priemonėmis.

Darbotvarkė:

1. Dėl Klaipėdos miesto savivaldybės tarybos 2020 m. vasario 27 d. sprendimo Nr. T2-33 „Dėl Klaipėdos miesto savivaldybės 2020–2022 metų strateginio veiklos plano patvirtinimo“ pakeitimo. Pranešėja I. Butenienė.

2. Dėl Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimo. Pranešėja V. Jurkšienė.

3. Dėl atleidimo nuo vietinių rinkliavų karantino režimo laikotarpiu. Pranešėja K. Petraitienė.

4. Dėl Materialinės paramos teikimo tvarkos aprašo patvirtinimo. Pranešėja A. Liesytė.

5. Dėl Klaipėdos miesto savivaldybės materialiojo turto nuomos tvarkos aprašo patvirtinimo. Pranešėjas E. Simokaitis.

|  |  |
| --- | --- |
| Savivaldybės meras | Vytautas Grubliauskas |